google/wiki40b huggingface dataset:
Jonathan Sacoor

Sesongen 2015

Sacoor deltok i det belgiske U18-mesterskapet i friidrett innendørs 2015, og kom der på fjerdeplass i sitt heat, og sjetteplass sammenlagt på 400 meter. Han deltok i European Youth Summer Olympic Festival 2015 i Georgia, og kom der på sjetteplass på 400 meter. Under det belgiske U18-mesterskapet utendørs i august fikk han sølv på 200 meter, bak Viaene Axel.

Sesongen 2016

Han deltok på 400 meter i det belgiske U18-mesterskapet innendørs 2016, men ble der diskvalifisert. Han deltok i U18-EM i friidrett 2016, og kom der på fjerdeplass på 400 meter med ny personlig rekord på 47,71 sekunder, to hundredeler bak Mahsum Korkmaz som vant bronsemedaljen. Han ble belgisk U18-mester på 200 meter i september, med ny personlig rekord på 21,83 sekunder, og vant 400 meter i ungdomsklassen under Memorial Van Damme.

Sesongen 2017

Den 7. januar satte han personlig rekord på 60 meter innendørs, med 7,11 sekunder, og han forbedret sin personlige rekord på 200 meter innendørs til 21,63 sekunder den 29. januar. Han deltok i det belgiske U20-mesterskapet innendørs, og vant der 200 meter med tiden 21,78 sekunder. 
I mai representerte han klubben sin, Olympic Essenbeek-Halle, i det belgiske mesterskapet for klubblag. Der vant han 400 meter, foran Tornados Robin Vanderbemden og Antoine Gillet, og satte ny personlig rekord på 47,46 sekunder. Han forbedret rekorden sin med nesten 6 tideler under IFAM Meeting 27. mai, da han løp på 46,88 og greide kvalifiseringskravet til U20-EM i friidrett. 
Belgia deltok i First league under Lag-EM i friidrett 2017, og Sacoor deltok på 4 x 400 meter stafett, der Belgia vant. Belgia kom på niendeplass i First League dette året, og beholdte med plassen sin. I Belgisk mesterskap i friidrett 2017 kom han på fjerdeplass på 400 meter. Han deltok på 400 meter under U20-EM i friidrett 2017, og fikk der bronse, bak Vladimir Aceti og Tymoteusz Zimny. I det belgiske U20-mesterskapet i friidrett utendørs i september vant han 200 meter med ny personlig rekord på 21,35 sekunder.

Sesongen 2018

I det flamske mesterskapet i friidrett innendørs 2018 kom Sacoor på andreplass på 200 meter, bak Victor Hofmans. Sacoor satte her ny personlig rekord med 21,58 sekunder. Han vant 400 meter under Belgisk mesterskap i friidrett innendørs 2018, og deltok på Belgias stafettlag som fikk bronse på 4 x 400 meter stafett under VM i friidrett innendørs 2018.
Utendørs vant han på nytt 400 meter i det belgiske mesterskapet for klubblag, og kom på fjerdeplass på samme distanse i IFAM Outdoor. Han vant også 400 meter i Flanders Cup i juni. Han ble tatt ut til å delta i U20-VM i friidrett 2018 i Finland, og vant der 400 meter med ny personlig rekord på 45,03 sekunder. Han deltok også på 4 x 400 meter stafett, der Belgia kom på fjerdeplass. I EM i friidrett 2018 deltok han kun på 4 x 400 meter stafett, der Belgia kom på førsteplass. Tiden deres på 2:59,47 var årsbeste i Europa. Den 31. august vant han 400 meter i Memorial van Damme.
Ivar Sjaastad

Utdannelse og arbeid

Sjaastad gikk på Oslo Katedralskole fra 1975 til 1978. Fra 1978 til 1984 studerte han ved Statens Kunstakademi.
Namaquakameleon

Utbredelse

Arten er utbredt i Namibørkenen fra det sørlige Angola gjennom Namibia til Lille Namaqualand i Sør-Afrika (Northern Cape og Western Cape).
Matimba kullkraftverk

Matimba kullkraftverk er et av verdens største kullkraftverk. Det har en installert produksjonskapasitet på 3690 MW fordelt på 6 like store blokker, og er lokalisert i Sør-Afrika utenfor Ellisras i nord. Utbyggingen skjedde i årene 1981–1988.
Årsproduksjonen er 24,0 TWh elektrisk kraft. Det er om lag 750 ansatte ved anlegget.
Montenegro (Quindío)

Montenegro er en by og en kommune i Quindío i Colombia. Kommunen hadde rundt 45 000 innbyggere i 2005, hvorav om lag 36 400 bodde i byområdet. Den dekker et areal på 148,92 km² Byen ligger 10 km vest for departementshovedstaden Armenia.
Montenegro befinner seg midt i landets kafferegion, og det er et stort antall hoteller blant de store kaffeplantasjene. Temaparken Parque Nacional del Café ligger i kommunen.
Nintendo DS Browser

Nintendo DS Browser er en versjon av nettleseren Opera for bruk på Nintendo DS, utviklet av Opera Software og Nintendo. Nintendo DS Browser kommer i to versjoner; en for Nintendo DS og en for Nintendo DS Lite. Nettleseren bruker den todelte skjerm på DSen for enten å ha en lengre vertikal skjerm eller for å zoome inn på deler av nettsiden. Den første modusene bruker avansert teknologi fra Opera til å tilpasse nettsidene til skjermens smale bredde. Den andre modusen kalles DS-modus, og gir en forminsket oversikt over nettsidene hvor det er mulig å velge områder og forstørre.

Lansering

Nintendo DS Browser ble lansert i Japan 24. juli 2006 og i Europa 6. oktober 2006 for £30 (samme pris som vanlige spill). I Australia ble den lansert 18. januar 2007 for AU$69.95, men bare til DS Lite. DS-versjon er tilgjengelig er kun tilgjengelig direkte fra Nintendo Australia.
I Nord-Amerika ble den sluppet 4. juni 2007 og koster $30.
Geomagnetisk storm

En geomagnetisk storm (også kalt magnetisk storm) er et romværsfenomen i jordens magnetosfære forårsaket av en sjokkbølge i solvinden, i sin tur forårsaket av noen form for solaktivitet, vanligvis en koronamasse-utbrudd eller solstorm. Vanligvis varer stormen i ett eller noen få døgn.
Rowan University

Rowan University er et offentlig universitet i Glassboro i delstaten New Jersey i USA. Det ble grunnlagt i 1923.
Ved lærestedet var det 9 578 studenter og 1 063 vitenskapelig ansatte i 2006, og dette året var skolepengene US$ 9 330 for studenter folkeregistrert i delstaten. Undervisningen gis opp til doktorgradsnivå.
Jalaidbanneret

Jalaidbanneret (kinesisk: 扎赉特旗; pinyin: Zālàitè Qí) er et banner (fylke) i ligaen (prefekturet) Hinggan i den autonome region Indre Mongolia i Folkerepublikken Kina.
Befolkningen var på 390 001 innbyggere i 1999.

Samferdsel

Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.
Sukkerbiten (Oslo)

«Sukkerbiten» var en bygning på utsiden av Operaen i Oslo på øya som heter Snelda, og etter at bygningen ble revet og øya brukes til arrangementer, brukes navnet om øya.
Snelda ble blant annet benyttet av Politiets beredskapstropp som øvelseslokaler. Før dette og senketunnelarbeidet med Operatunnelen gjorde tuppen av Bjørvikautstikkeren til en øy, ble bygningen brukt av Oslo laste- og lossekontor. I perioden før dette igjen ble bygget benyttet av Oslo Havn KFs tekniske avdeling. Opprinnelig var bygget en del av Nyland Mekaniske Verksted og ble brukt av administrasjonen.
Det er fortsatt Oslo Havn KF som eier området og råder over bygget, og Sukkerbiten ble revet i mai 2010, i forbindelse med Bjørvikautbyggingene.
Hvert år fra 2015 arrangeres musikk- og familiefestivalen Oslo Fjord Fest på Sukkerbiten, og det er restaurantdrift der i sommerhalvåret. Fra Sukkerbiten går det gangbro til den nye bebyggelsen på Sørenga, som del av Havnepromenaden.
Taklevatnet

Fiske

Før Takle kraftverk ble bygget i 1942 hadde Taklevatnet et godt aurefiske, men etter reguleringen har fisket gått gradvis tilbake. Det siste året det ble rapportert fiskefangst var i 1985, og i 1990 ble vatnet ansett som fisketomt. En viktig årsak er at reguleringen har hindra fisken i å komme seg fram til gytebekkene. I tillegg til effekten av reguleringen anses det også at sur nedbør har bidratt til at aurebestanden er borte.
I senere år har det vært satt ut fisk i vatnet, men ennå i 2004 var tettheten av aure relativt lav.
Jochenstein-demningen

Jochenstein-demningen er en demning med et vannkraftverk langs elva Donau, på grensen mellom Tyskland og Østerrike. Det har installert vannkraftkapasitet på 125 MW. Anlegget ble bygget ut 1952–1956.
Mann

Etymologi

Mann er den gammelnorske akkusativformen av maðr, som betød «mann» eller «menneske». Ordet herre stammer fra et gammelsaksisk ord som betyr «fornem».

Fra gutt til mann

Overgangen fra barn til voksen skjer under puberteten, vanligvis fra 12-14-årsalderen, selv om en juridisk ikke regnes som voksen før en fyller 18 år. Synet på når gutter kan regnes som menn varierer likevel mye i forskjellige kulturer. Tidligere markerte ofte konfirmasjonen overgangen i Norge, men også militærtjenesten, der «gutter ble til menn». Sosiale og kulturelle forhold, blant annet lengre skolegang og kommersiell målgruppetenkning, har imidlertid ført til stadig utvidet og forlenget «ungdomstid», og mange unge gutter føler seg ikke som menn før de selv får egne barn, eller får ansvar for barn, eller etablerer seg med fast jobb. Det betyr at enkelte ikke opplever seg selv som voksne menn før de har kommet i 30-åra. Blant annet den amerikanske poeten Robert Bly har skrevet om slike «barnemenn». I andre kulturer kan det være andre innvielses- eller overgangsritualer, ofte der guttene blir betrodd kunnskap forbeholdt de voksne eller gjennom en eller annen form for manndomsprøve. I populærkulturen har gjerne det første samleiet blitt beskrevet som en handling som gjør unggutten til mann.
Different Days, Different Ways

Different Days, Different Ways er et musikkalbum med Karin Krog, utgitt i 1975.
Herodes Falsk

Begynnelsen

Falsk begynte sin karriere i underholdningsbransjen som medlem av Jonas Fjeld Rock n' Rolf Band, men sluttet i bandet i 1976 da de andre medlemmene ønsket å bli seriøse musikere. Etter dette innledet han et mangeårig samarbeid med Tom Mathisen og Jahn Teigen under gruppenavnet Prima Vera, da med Jonas Fjeld Band som backingmusikere.

Prima Vera

Prima Vera var Norges mest populære humorgruppe på slutten av 1970-tallet og begynnelsen av 1980-tallet. Andrealbumet Brakara solgte over 100 000 og var en av Norges ti mest solgte plater til da. Falsk var tekstforfatter og fungerte som daglig leder for Vera Productions som hadde to artister, Prima Vera og Jahn Teigen. 
Prima Vera ga ut seks plater, laget film og musikal og hadde også i en kort periode egen TV-serie. Falsk skrev også flere bøker med humoristiske småstykker (dikt, vitser, parodier og sketsjer). Teigen ønsket imidlertid å bli mer seriøs, noe Falsk og Mathisen var sterkt imot, og det endte med et stygt brudd i 1984.

Etter Prima Vera

Etter Prima Veras brudd fortsatte Falsk å samarbeidet med Mathisen, nå under navnet Tom Mathisen & Herodes Falsk. De fortsatte å gi ut plater og turnere med sitt kombinerte musikk- og humorshow. Tom Mathisen & Herodes Falsk har hatt en rekke TV-serier, de fleste på TVNorge. 
I 2001 ble Prima Vera gjenforent, og deres gjenforeningsshow på Sentrum Scene i Oslo ble en stor suksess publikumsmessig til tross for blandede kritikker. De var også de første komikerne som klarte å fylle Oslo Spektrum.
Herodes Falsk har også skrevet en selvbiografi som, passende nok, heter De gærne har det godt. Denne utkom i 2005 og mottok trolig de beste kritikkene Falsk noen gang har oppnådd i sin karriere. 
Herodes Falsk har stor suksess med sitt foredrag «Menneskets beste venn er et smil» som han startet med i 2006.
Høsten 2009 utkom Herodes Falsks første krimbok Elsk din fiende på Aschehoug forlag.
Limassol (distrikt)

Limassol er ett av seks distrikter på Kypros. Distriktet består av kommunene Agios Athanasios, Germasogeia, Kato Polemidia, Limassol og Mesa Geitonia.
Kumbia All Starz

Kumbia All Starz (frem til august 2006 Kumbia Kings) er en latinamerikansk gruppe fra Texas. De spiller en musikkstil som er en blanding av Cumbia og R&B. Sangtekstene deres er på spansk og engelsk. Produsent, skribent og bassist for bandet er A.B. Quintanilla III, søsteren til Selena (som ble myrdet i 1995).
Brane Idrettslag

Skøyter

Klubben meldte seg ut av Norges Skøyteforbund i løpet av forbundets tingperiode 1988–1990, og dermed også ut av Hedmark Skøytekrets.
Oddensenteret

Oddensenteret er et lokalt kjøpesenter på bryggekanten i Grimstad. Senteret har 35 butikker og 500 gratis parkeringsplasser rett utenfor døren. Senteret eies av Salto Eiendom, og senterleder er Erik Mørland.
Plateumaris affinis

Utseende

Plateumaris affinis er mellom 6-9 mm lang. Kroppen er langsmal og ikke så oval som bladbillene ofte er.  Den er svakt metallisk farget i ulike nyanser av messing- og bronsefarge.  Halskjoldet har en kort og fin behåring. Bakkroppen smalner bakover. Hodet er fremover-rettet. Beina er rødlgule, og forholdsvis lange.
Mange av artene i slekten Plateumaris,  er svært like hverandre og sikker artsbestemmelse kan bare skje ved undersøkelse av genitaliene.

Levevis

Både larvene og de voksne (imago) billene finnes nær ferskvann hvor de lever av å spise blad på næringsplanten. Særlig arter i planteslekten Carex. Larvene lever under vannoverflaten. De voksne er særlig aktive i solskinn.
Plateumaris affinis tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Allen Hinds

Tidlig liv og karriere

Hinds ble født i Auburn, Alabama, og spilte blues, R&B, jazz og fusion i sin ungdom. Han begynte å spille profesjonelt på klubber og studentfester på de store høgskolene og universitetene sør i USA. Han studerte ved Berklee College of Music, og flyttet senere til Los Angeles. Han studerte så ved Musicians Institute, der han er nå er en del av personalet.
Han har opptrådt som studiomusiker for og spilt med Roberta Flack, Natalie Cole, The Crusaders, Hiroshima, BeBe & CeCe Winans, Marilyn Scott, Randy Crawford, Eric Marienthal, Bobby Caldwell, James Ingram, Marc-Antoine, og Gino Vannelli.
Stormsvale

Utbredelse

Arten er rødlistet i Norsk rødliste for arter 2015, til Nær truet (NT). Kategorien skulle egentlig vært Sårbar (VU) hvis man bare så på Norge, men så ble den satt ned et trinn til NT fordi det går bra med arten i nabolandene - og man anser at arten vil kunne innvandre derfra hvis den blir borte hos oss.
St. Pauli

St. Pauli er en bydel i midten av storbyen Hamburg og vest for Neustadt i Tyskland. Bydelen, som er kjent for Reeperbahn, rommer nesten 2.6 kvadratkilometer fordelt på 26 277 innbyggere. Det utgjør omtrent 10 407 beboere på hver kvadratkilometer. Motorkjøretøy registrert her har kjennetegnet HH, og ringer man fra Tyskland er retningsnummeret 040.

Historie

St. Pauli oppsto på begynnelsen av 1600-tallet som forstaden Hamburger Berg, men på grunn av de frie åkerområdene der var verken bosetting eller handel tillatt. Først på slutten 1600-tallet ble bosetting legitimt og flere pest-, syke- og fattighus flyttet dit. Etter Napoléon Bonapartes okkupasjon sognet området til Hamburg, og stedets navn ble endret til St. Pauli. Helt til Loven om Stor-Hamburg (Groß-Hamburg-Gesetz) av 1937 var området splittet i en østre del tilhørende Hamburg og en vestre del tilhørende byen Altona.

Severdigheter og tilslutning

Langs den verdenskjente Reeperbahn, som faktisk fikk navnet sitt av repslagere, finnes St. Pauli Theater, Davidwache, Panoptikum, klubber, kneiper. I tillegg finnes et bredt utvalg av fornøyelsesestablissementer i Rotlichtviertel, forgreinet på begge sider av gaten kalt som er kalt «Den mest syndefulle strekning i verden».
Her finnes også Fischmarkt (norsk: fiskemarkedet) som har åpent på søndager. St. Pauli Theater er Tysklands eldste teater og bryggeanlegget Landungsbrücken er størst i sitt slag i Tyskland. Fra bryggen går havneferger, rundfartsskip, passasjerskip og elveskip, så vel som katamaraner til andre byer og til Helgoland. St. Pauli er også tilsluttet det hamburgske banenettet (Hamburgische Bahnnetz) både gjennom S-Bahn og U-Bahn.
Fotballklubben FC St. Pauli, som spiller på Millerntor-Stadion i bydelen, har status som en kultklubb langt utover St. Paulis grenser.
X-Cluded Music

X-cluded Music var et plateselskap på begynnelsen av 1990-tallet. Startet av Martin Kvist som også spilte gitar i Washington Disease. Selskapet vokste ut av den gryende hardcore-scenen i Grenlandsdistriktet. Selskapet var non-profit, og alle inntekter gikk til nye utgivelser. Ingen utgivelser skulle være copyrightbelagt, slik at hvem som helst skulle kunne spille bandenes sanger eller plater uten å måtte betale. X-cluded music ga ut tre 7-tommere og to kassetter.
X-cluded music gjenoppstod høsten 2012 for utgivelsen av Evig Elskov sin 7" «En Liten Trussel».

Katalog

Washington Disease "No Need To Care" 1993 7" WD-1
Encroach "Demo" 1993 KZ (MC) XTC 02
Washington Disease / Wasteaway 1994 Split 7" XTC 03
Mi / Pøbelvelde "Tid For Verdier/-" 1994 Split 7" XTC 04
Evig Elskov "En Liten Trussel" 2012 7" XTC 005
Evig Elskov "Bryt Dine Lenker" 2014 7" XTC 006
Schiltigheim

Historie

Byen skriver seg tilbake til 800-tallet, da den vokste opp rundt Sciltung-borgen og Bothebür-kapellet på et sted kalt Skitingsdtböhel.
Alsace har gjennom tidene på grunn av sin beliggenhet ofte vært rammet av de mange krigene og konfliktene mellom tyske og franske herskere, og Schiltigheim, med sin nærhet til Strasbourg og Rhinen, har helt siden middelalderen vært utsatt for slike ødeleggelser og katastrofer. Under beleiringen av Strasbourg i 1870, ble byen, som var okkupert av prøyssiske styrker, hardt rammet av bombardementet. En granat fra denne tiden finnes ennå fast i veggen på et hus i byen. Etter det franske nederlaget var byen en del av det tyske riket fram til 1918. Mellom 1939 og 1945 ble så byen igjen rammet av krig. Befolkningen ble evakuert til Haute-Vienne fra september 1939 til sommeren 1940, da de kom tilbake til Alsace etter den nazistiske overtakelsen, før byen til slutt ble frigjort i november 1944 av troppene til general Leclerc.

Økonomi

Schiltigheim er blitt kalt bryggeribyen' på grunn av sine mange bryggerier, både lokale merker (Fischer, Schutzenberger og Adelshoffen) og internasjonale (Heineken). Men bryggeribransjen i byen har det siste tiåret hatt mange tilbakeslag: Bryggeriet Adelshoffen ble endelig stengt i august 2000, og Schutzenberger gikk samme vei i juni 2006. Fischer-bryggeriet ble kjøpt opp av Heineken og har vært under omstilling. Bryggeriet er planlagt stengt i 2009, og produksjonen overføres til Heinekens eget anlegg i byen.
En stor ølfestival finner sted i byen hver sommer.
Egne hjem

Egne hjem var et samlebegrep på bevegelser i Norge på starten av 1900-tallet med det mål å gi arbeiderklassen egne boliger. Begrepet oppsto i 1902, med utgivelsen av bladet «Egne Hjem», som tok til orde for å følge opp Ebenezer Howards ideer om hagebyens fortrinn. I Sverige hadde man den tilsvarende «Egnahemrörelsen», og det norske tidsskriftet hentet følgelig sitt navn fra nabolandet.
På denne tiden bodde arbeiderne ofte i leiegårder, gjerne i små leiligheter med dårlige sanitære forhold. Egne hjem-prosjekter gikk derfor inn for å bygge hus på 2-3 rom, ofte tomannsboliger med egne hager. Prosjektene var ofte støttet av det offentlige med enten tilskudd eller lån.
Etter andre verdenskrig ble Egne hjem-bevegelsen avløst av boligkooperasjoner som et virkemiddel for sosial boligbygging.

Oslo og omegn

Det første realiserte Egne hjem-prosjektet lå på Nadderud i Bærum. Det ble satt i gang i 1900 av Typografenes Byggeselskap. Medlemmene selv deltok i byggeprosessen, som tilslutt førte frem til 70-80 småhus. Selskapet ble oppløst da bebyggelsen sto ferdig, og medlemmene fikk selv eiendomsretten til husene (dette i motsetning til de senere borettslagene). «Egne hjem» var en stasjon på Kolsåsbanen frem til holdeplassen ble nedlagt i forbindelse med ombyggingen til metrostandard på 2000-tallet.
I Kristiania kom Egne hjem-bevegelsen i gang med Kristiania Egne Hjem i 1908. Dette selskapet sto for utbyggingen av Ekebergkolonien (Arctanderbyen) i Ekebergskrenten, som bestod av 58 treroms leiligheter bygget som tomannsboliger. Kristiania kommune sto delvis for finansieringen av prosjektet, men mye av støtten kom også fra byens øvre sosiale lag. I Ekebergkolonien ble det satt en minimumsgrense for inntekten til beboerne, og med en grense på 1800 kroner i året ble mange arbeidsfolk utestengt. I 1914 ble Kværnerkolonien reist på Kværner, nærmere bestemt på sørsida av Svartdalen. Arctanderbyen er regulert til spesialområde bevaring. Kværnerkolonien står på Byantikvarens bevaringsliste (gule liste).

Landet for øvrig

Sauda, Odda og Folldal har boligfelt kalt Egne Hjem. På Rjukan bygde Norsk Hydro et stort antall arbeiderboliger inspirert av Egne Hjem.

Utlandet

Lignende bevegelser har eksistert i andre nordiske land. Av disse er den svenske Egna hem den mest kjente.
Sun Li

Trivia

Sun Li (孫立) er også navnet på en skikkelse i Fortellinger fra myrlandet, men navnene skrives med forskjellige skrifttegn for «Li» og uttalen er også forskjellig på kinesisk.
Cantharis pallida

Utbredelse

Cantharis pallida finnes i Europa, østover i Asia. Finnes ikke i Norge.

Utseende

Cantharis pallida er 6,5-8 mm lang. Hodet er normalt rødgult, men kan være mørkt i bakhodet. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennen er mørkere mot spissen. Antennenes tredje ledd vanligvis lengre enn det andre leddet. Brystskjoldet (pronotum) er rødgult og har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er tydelig avsatt, men ikke tydelig utstående. Beina er lyse, men kan ha mørkere parti, særlig knærne og føtteneLeggene på bakbeina er vanligvis krummet inn mot kroppen. Den ene kloen på alle beina har en liten men tydelig rottann. Dekkvingene skjuler hele bakkroppen og har en okergul eller rødgul grunnfarge. Buken er svart, bortsett fra sidekantene som er lysere. Behåringen på dekkvingeneer ganske tett og av samme lengde. Ligner mye på Cantharis cryptica, og er skilt ut fra denne på grunn av ulikheter i hannenes kjønnsorgan (aedeagus). Den ligner også Cantharis rufa, men er generelt mindre.

Levevis

Cantharis pallida finnes på blomster, trær og busker i juni og juli. Larvene lever som predatore (rovdyr).
Cantharis pallida tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Shapinsay

Shapinsay er en av øyene i den skotske øygruppen Orknøyene. Hovedlandsbyen er Balfour, som har fergeforbindelse til Kirkwall på Mainland. Landsbyen er dominert av det skotske baronislottet Balfour Castle som ble bygd i 1848 av Balfourfamilien som eide Shapinsay og som på 1700-tallet skapte seg en stor formue med handel med India.
Den Hellige Mors Hvile (Capri)

Den Helige Mors Hvile (italiensk: Eremo di Santa Maria a Cetrella) er en kirke i Anacapri på Capri, Italia. Den ligger i Monte Solaro Cetrella region. I Middelalderen, brukte capriotene å be til den Hellige Mor! at hun skulle sørge for god fangst..